stanford-oval/wikipedia huggingface dataset:
Orlandon yökerhoampuminen
Tapahtumat

Tapahtumapaikan sijainti Yhdysvaltojen kartalla.
Lauantaina 11. kesäkuuta Pulse-homobaarissa vietettiin Latin Night -iltaa, jolloin paikalla oli erityisen paljon latinotaustaisia kävijöitä. Tekijä, jolla oli mukanaan puoliautomaattikivääri ja käsiase, saapui paikalle yöllä vähän ennen baarin sulkemista, noin kello 2 paikallista Yhdysvaltain itärannikon aikaa (UTC-4). Tilanne alkoi laukaustenvaihdolla lähistöllä partioineen poliisin ja hyökkääjän välillä. Hyökkääjä onnistui siirtymään sisään yökerhoon, jossa oli yli 300 ihmistä.
Yökerhossa hyökkääjä alkoi ampua ihmisiä, mikä johti 49 ihmisen kuolemaan ja yli 50 ihmisen haavoittumiseen. Hän otti osan ihmisistä panttivangeiksi. Hyökkäyksen aikana hän soitti hätäkeskukseen ja ilmoitti tukevansa terrorijärjestö Isisiä. Lopulta hyökkääjä kuoli poliisin erikoisjoukkojen eli SWAT-ryhmän tekemässä rynnäkössä. Poliisi käytti rynnäkössään myös räjähteitä ja mursi seinän aseistetulla rynnäkköajoneuvolla.
Hyökkääjä

Hyökkääjä oli 29-vuotias afgaanitaustainen Yhdysvaltain kansalainen Omar Mir Seddique Mateen (ent. Omar Mir Seddique). Hän syntyi New Yorkin New Hyde Parkissa ja asui vuodesta 1991 lähtien Floridan Port St. Luciessa. Hän opiskeli rikosoikeuden teknologiaa floridalaisessa Indian River Community Collegessa. Opiskeluaikanaan hän muutti syntymänimensä Omar Mir Seddique muotoon Omar Mir Seddique Mateen. Hän oli ennen iskua toiminut vartijana G4S-yhtiössä vuodesta 2007 lähtien. Hän oli ollut kahdesti naimisissa ja hänellä oli yksi, vuonna 2013 syntynyt poikalapsi.
Mateen soitti hätänumeroon ennen tekoa ja vannoi uskollisuutta terroristijärjestö Isisille. Yhdysvaltain liittovaltion poliisi FBI tutki jo aiemmin, ennen ampumista vuosina 2013 ja 2014, hänen yhteyksiään ääri-islamisteihin, mutta tutkinnat lopetettiin, koska tietoja ei saatu vahvistettua. Ampuja kuoli poliisin luoteihin.
Uhrit

Uhreja oli yhteensä 103; 49 henkilöä kuollutta ampujan lisäksi, ja haavoittuneita oli 53. Uhreista 38 kuoli tapahtumapaikalla ja loput yksitoista kuolivat sairaalassa. Uhrit ovat: (nimi, ikä)
| 0 | 1 | 2 | 3 |
| --- | --- | --- | --- |
|  Stanley Almodovar III, 23  Amanda Alvear, 25  Oscar A. Aracena-Montero, 26  Rodolfo Ayala-Ayala, 33  Alejandro Barrios Martinez, 21  Martin Benitez Torres, 33  Antonio D. Brown, 29  Darryl R. Burt II, 29  Jonathan A. Camuy Vega, 24  Angel L. Candelario-Padro, 28  Simon A. Carrillo Fernandez, 31  Juan Chevez-Martinez, 25  Luis D. Conde, 39  Cory J. Connell, 21  |  Tevin E. Crosby, 25  Franky J. Dejesus Velazquez, 50  Deonka D. Drayton, 32  Mercedez M. Flores, 26  Juan R. Guerrero, 22  Peter O. Gonzalez-Cruz, 22  Paul T. Henry, 41  Frank Hernandez, 27  Miguel A. Honorato, 30  Javier Jorge-Reyes, 40  Jason B. Josaphat, 19  Eddie J. Justice, 30  Anthony L. Laureano Disla, 25  Christopher A. Leinonen, 32  |  Brenda L. Marquez McCool, 49  Jean C. Mendez Perez, 35  Akyra Monet Murray, 18  Kimberly Morris, 37  Jean C. Nives Rodriguez, 27  Luis O. Ocasio-Capo, 20  Geraldo A. Ortiz-Jimenez, 25  Eric I. Ortiz-Rivera, 36  Joel Rayon Paniagua, 32  Enrique L. Rios Jr., 25  Juan P. Rivera Velazquez, 37  Yilmary Rodriguez Solivan, 24  Christopher J. Sanfeliz, 24  Xavier E. Serrano Rosado, 35  |  Gilberto R. Silva Menendez, 25  Edward Sotomayor Jr., 34  Shane E. Tomlinson, 33  Leroy Valentin Fernandez, 25  Luis S. Vielma, 22  Luis D. Wilson-Leon, 37  Jerald A. Wright, 31  |
Aiheesta muualla

Kuvia tai muita tiedostoja aiheesta Orlandon yökerhoampuminen Wikimedia Commonsissa
Omar Mateen
Perinataalikuolema

Perinataalikuolema tarkoittaa sitä että yli 22-viikkoinen tai yli 500 grammaa painava sikiö syntyy kuolleena tai että vastasyntynyt kuolee ensimmäisen elinviikon aikana. Mikäli lapsi syntyy kuolleena puhutaan kohtukuolemasta tai prenataalikuolemasta. Kohtukuolleita lapsia syntyy vuosittain Suomessa noin 500. Lisäksi noin kaksisataa lasta kuolee seitsemän ensimmäisen elinpäivänsä aikana.
Aiheesta muualla

Duodecim Terveysportti: Perinataalikuolleisuus
Pagan Federation

| Pagan Federation |
| --- | --- |
Perustettu:  1971
Toimiala:  pakanuus
Aiheesta muualla
kotisivut
Infobox OKNimi-testi OK: 
Pagan Federation on Britanniassa vuonna 1971 perustettu järjestö, joka jakaa tietoa pakanuudesta, edistää uskonnonvapautta ja kampanjoi pakanuuden tunnustamiseksi aidoksi henkiseksi tieksi.
Järjestö toimii eri puolilla Eurooppaa sekä muualla maailmassa ja julkaisee Pagan Dawn -lehteä (aikaisemmin nimellä The Wiccan, vuodesta 1968). Vuonna 2006 rekisteröitiin Pagan Federation International (PFI) Pagan Federationista erilliseksi järjestöksi hoitamaan kansainvälistä toimintaa. Suomessa toiminta alkoi vuoden 2010 alussa.
Aiheesta muualla

Stichting Pagan Federation International (Arkistoitu – Internet Archive). (englanniksi)
PFI:n suomenkieliset sivut.
Pellworm

Pellworm sijaitsee Jyllannin niemimaan länsirannikolla.
Pellworm oli vuoteen 1634 samaa saarta yhdessä nykyisen Nordstrandin saaren kanssa.
Pellworm on Pohjanmeren rannikolla, Vattimerellä, Pohjois-Saksassa sijaitseva Pohjoisfriiseinsaariin kuuluva saari. Saaren pinta-ala on 37 neliökilometriä ja asukasluku noin 1 200.
Historiaa

Pellworm oli samaa saarta yhdessä Nordstrandin ja Nordstrandischmoorin saarien kanssa vuoteen 1634 saakka. Tällöin Nordstrandin saari huuhtoutui suurelta osin mereen ja jakaantui pienempiin osiin myrskyvuoksen aikana.
Aiheesta muualla

Kuvia tai muita tiedostoja aiheesta Pellworm Wikimedia Commonsissa
Pellworm lännestä nähtynä.
Pellwormin majakka.
Pellwormiin pääsee lautalla Nordstrandista.
Pellwormia suojaa pato.
Paul Vidal de la Blache

| Paul Vidal de la Blache |
| --- | --- |

Henkilötiedot
Syntynyt: 22. tammikuuta 1845 Pézenas, Hérault, Ranska
Kuollut: 5. huhtikuuta 1918 (73 vuotta) Tamaris-sur-Mer, Var, Ranska
Koulutus ja ura
Oppilaat:  Henri Baulig
Tutkimusalue:  Maantiede
   
Paul Vidal de la Blache (22. tammikuuta 1845 Pézenas, Hérault, Ranska – 5. huhtikuuta 1918 Tamaris-sur-Mer, Var, Ranska) oli ranskalainen maantieteilijä, jolla oli merkittävä vaikutus ihmismaantieteen kehitykseen.
Elämä ja ura

Vidal de la Blache opiskeli Pariisin Ecole Normale Supérieuressa ja aloitti maantieteen opinnot historian opintojen ohella. Hän sai jo varhain vaikutteita Saksan maantieteellisen tieteen uudistajilta Alexander von Humboldtilta ja Karl Ritteriltä, ja hän oli opettajanuransa aikana jatkuvassa yhteydessä näiden maanmiehiin Oscar Ferdinand Pescheliin, Ferdinand von Richthofeniin ja Friedrich Ratzeliin. Maantieteellisten syiden ja historiallisten tapahtumien väliset suhteet olivat hänen elämäntyönsä aihe, jonka tulokset näkyvät yhdessä hänen tunnetuimmista teoksistaan, Ernest Lavissen teoksen Histoire de France (1903) liitteenä olevassa Tableau General de la Geographic de France -teoksessa, joka myöhemmin julkaistiin erikseen.
Vidal de la Blache liittyi Ateenan ranskalaiseen kouluun vuonna 1867 ja pääsi näin matkustamaan laajalti Välimeren maissa. Hänen ensimmäiset matkansa veivät hänet Italiaan, Kreikkaan, Vähään-Aasiaan, Syyriaan ja Egyptiin. Lyhyen Angersissa vietetyn ajan jälkeen hänet nimitettiin Nancyn yliopiston historian ja maantieteen professoriksi vuonna 1872. Vuodesta 1877 vuoteen 1898 hän opetti maantiedettä Ecole Normale Supérieuren ylemmillä luokilla, ja vuodesta 1898 vuoteen 1909 hänellä oli maantieteen professuuri Pariisin yliopistossa. Hän luennoi laajalti, ja hänen julkaisuihinsa kuuluu monumentaalinen Atlas General: Histoire et Geographic, joka julkaistiin ensimmäisen kerran vuonna 1894, ja jonka hän oli valmistellut perusteellisesti tuottamalla karttoja eri kouluasteiden opetusta varten. Hänen atlaksensa sisälsi historiallisia sekä fyysisen ja poliittisen maantieteen karttoja, ja siitä tuli klassinen ja välttämätön hakuteos ranskalaisessa maantieteen opiskelussa. Hän julkaisi myös sarjan esseitä, jotka käsittelivät erityisesti historiallis-taloustieteellisen maantieteen ongelmia, joista yksi mielenkiintoisimmista on postuumisti julkaistu teos Les grandes agglomérations humaines (1918). Vidal de la Blache perusti vuonna 1891 ja toimitti kuolemaansa saakka Annales de géographie -lehteä ja kirjoitti jatkuvasti siihen. Hänestä tuli Institut de Francen jäsen vuonna 1906.
Aiheesta muualla

Kuvia tai muita tiedostoja aiheesta Paul Vidal de la Blache Wikimedia Commonsissa
Paflagonia

Paflagonia sijaitsi Vähän-Aasian pohjoisosassa.
Paflagonia (m.kreik. Παφλαγονία, lat. Paphlagonia) oli muinainen maakunta Mustanmeren rannalla Vähän-Aasian pohjoisosassa. Se sijaitsi Bithynian ja Pontoksen välissä. Etelässä sen rajanaapuri oli Fryygia. Strabonin mukaan Paflagonian itäraja oli Halys-joki ja länsirajana Parthenios-joki.
Paflagonian rannikolla sijaitsi useita kreikkalaisia siirtokuntia. Näistä tärkeimmät olivat Sinope (nykyinen Sinop), Amastris (nykyinen Amasra) ja Amisos (nykyinen Samsun). Sisämaan tärkein kaupunki oli Gangra (nykyinen Çankırı).
Herodotoksen mukaan Kroisos valtasi Paflagonian ja myöhemmin sen valtasi Persian valtakunta. Vuonna 480 eaa. paflagonialaiset lähettivät joukkoja Kserkses I:n sotaretkelle Kreikkaan. Ksenofonin mukaan Paflagoniaa hallitsi oma ruhtinas eikä se ollut suoraan minkään satraapin alainen. Aleksanteri Suuren valloitusten jälkeen diadokit jakoivat valtakunnan keskenään ja Paflagonia joutui Myysian ja Kappadokian kanssa Eumeneelle. Paflagonia pysyi kuitenkin miltei itsenäisenä siihen asti kun Pontoksen hallitsijat valtasivat sen 200-luvulla eaa. Paflagonia pysyi Pontoksen vallassa aina Mithridates VI:n kukistumiseen vuonna 65 eaa.
Pompeius yhdisti Paflagonian Roomalaiseen Bithynian provinssiin. Paflagonialaiset ruhtinaat jatkoivat kuitenkin alueen sisäosien hallitsemista vielä jonkin aikaa. Pompeius perusti Paflagoniaan kaupungin nimellä Pompeiopolis.
Aiheesta muualla

Kuvia tai muita tiedostoja aiheesta Paflagonia Wikimedia Commonsissa
Muinaisen Persian valtakunnan maakunnat
Arabia · Arakhosia · Aria · Armenia · Assyria · Babylonia · Baktria · Dahai · Drangiana · Egypti · Foinikia/Palestiina · Fryygia ·  Gandara · Gedrosia · Hyrkania · Joonia · Intia · Indus · Kappadokia · Kaaria · Khorasmia · Kilikia · Kolkhis · Kush · Libya/Kyrene · Lyydia  · Maka · Makedonia (valtakunta) · Meedia · Paflagonia ·Pamfylia · Parthia · Persis · Saka · Sattagydia · Sogdiana · Susiana · Traakia
Pagan

Muinaisen Baganin kuningaskunnan vaikutusalue ja nykyisen kaupungin sijainti
Alueen temppeleitä
Pagan (Bagan) on rauniokaupunki Myanmarissa, Kaakkois-Aasiassa, Iravadijoen varrella Mandalayn kaupungin lounaispuolella. Kaupunki oli samannimisen kuningaskunnan keskus 800–1200-luvuilla jaa., josta käsin hallinnoitiin laajoja alueita nykyisessä Myanmarissa ja Thaimaassa. Se kattaa yli 2500 buddhalaisen monumentin jäännökset
Pagan valittiin Unescon maailmanperintölistalle 2019.
Alue on suosittu nähtävyys. Laajalla alueella olevia temppeleitä yhdistävät pienet kärrypolut. Pagodilta toiselle pääsee vuokraamalla hevoskärryt tai polkupyörän. Iltaisin ihmiset kerääntyvät suurimpien temppeleiden huipulle katsomaan näyttävää auringonlaskua.
Aiheesta muualla

Wikimedia Commonsissa on kuvia tai muita tiedostoja aiheesta .
Pietro Freschi

| Mitalit> Maa:   Italia.Miesten soutu. Olympialaiset  | Mitalit> Maa:   Italia.Miesten soutu. Olympialaiset  | Mitalit> Maa:   Italia.Miesten soutu. Olympialaiset  | Maa:   Italia> Miesten soutu. |
| --- | --- | --- | --- |
|  Pronssia | Amsterdam 1928 | perämiehetön nelikko |  |
Pietro Freschi (6. elokuuta 1906 – 16. lokakuuta 1973) oli italialainen soutaja. Hän kilpaili vuoden 1928 kesäolympialaisissa Amsterdamissa ja oli siellä mukana saamassa pronssia perämiehettömässä nelikossa.
Pietro Fiordelli

Pietro Fiordellin hautakivi
Pietro Fiordelli (9. tammikuuta 1916 Città di Castello – 23. joulukuuta 2004) italialainen roomalaiskatolinen piispa. Hänet vihittiin papiksi Città di Castellon hiippakuntaan 6. marraskuuta 1938 ja nimitettiin Praton hiippakunnan johtoon 7. heinäkuuta 1954. Piispaksi vihkiminen seurasi 3. lokakuuta. Pääkonsekraattorina toimi Filippo Maria Cipriani, jota avustivat Beniamino Ubaldi ja Mario Longo Dorni. Fiordelli asetettiin virkaansa 17. lokakuuta.
Fiordelli osallistui Vatikaanin toiseen kirkolliskokoukseen. Hän jäi eläkkeelle 7. joulukuuta 1991.
Paul Nagle

Paul Nagle (s. 29. elokuuta 1978) on irlantilainen kartanlukija. Hän on toiminut kartanlukijana Kris Meekelle ja Craig Breenille rallin MM-sarjassa.
Ura

Naglen isä oli kansallisella tasolla kilpaillut kartanlukija. Naglen ensimmäinen ralli oli vuonna 1997 ja vuonna 2002 hän aloitti kartanlukijana Garry Jenningsille. Vuonna 2006 hän oli kartanlukijana Gareth MacHalelle. Nagle aloitti Kris Meeken kartanlukijana IRC-sarjassa vuonna 2009, jolloin he voittivat IRC-sarjan mestaruuden. Vuonna 2012 hän aloitti Craig Breenin kartanlukijana, jolloin he voittivat SWRC-mestaruuden. Nagle oli vuonna 2013 Andreas Mikkelsenin kartanlukijana kahdessa rallissa ennen paluuta Meeken kartanlukijaksi. Vuonna 2019 hän palasi Breenin kartanlukijaksi.
Katalonian ralli 2022 oli hänen viimeisensä täysiaikaisena kartanlukijana hänen siirtyessään eläkkeelle. Naglelle kertyi rallin MM-sarjassa 102 kilpailulähtöä, 18 palkintosijoitusta ja viisi voittoa.
Phumzile Mlambo-Ngcuka

| Phumzile Mlambo-Ngcuka |
| --- | --- |
 2014
YK:n alipääsihteeri
 13.8. 2013 – 19.8. 2021  
Etelä-Afrikan varapresidentti
 22. kesäkuuta 2005 – 23. syyskuuta 2008  
Presidentti:  Thabo Mbeki
Edeltäjä:  Jacob Zuma
Seuraaja:  Baleka Mbete
Mineraali- ja energia-alan ministeri
 1999–2005  
Kansanedustaja
 1994–2008  
Vaalipiiri:  KwaZulu-Natal
Henkilötiedot
Syntynyt: 1955 Clermont, KwaZulu-Natal
Tiedot
Puolue:  ANC
Tutkinnot:  Warwickin yliopisto Kapkaupungin yliopisto Lesothon yliopisto University College London
Etnisyys:  zulu
Phumzile Mlambo-Ngcuka (s. 1955) on eteläafrikkalainen poliitikko.
Hän on ollut kansanedustaja (1994–1996), kauppa- ja teollisuusministeriön varaministeri (1996–1999), mineraali- ja energia-alan ministeri (1999–2005) ja Etelä-Afrikan varapresidentti (2005–2008).
Varapresidenttinä hän johti ohjelmia jotka vastustivat köyhyyttä ja pyrkivät jakamaan talouskasvua myös vähävaraisille, etenkin naisille.
Vuosina 2013–2021 hän oli Yhdistyneiden kansakuntien alipääsihteeri ja YK:n tasa-arvojärjestön UN Women johtaja.
Mlambo-Ngcuka on opiskellut Etelä-Afrikassa, Lesothossa ja Britanniassa, missä hän väitteli Warwickin yliopistossa vuonnna 2013 pääaineinaan tekniikka ja kasvatustieteet.
Pietarin teknillinen valtionyliopisto

Pietarin teknillinen valtionyliopisto voi tarkoittaa ainakin seuraavia oppilaitoksia:
Pietarin teknologinen instituutti
Pietarin polyteknillinen valtionyliopisto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pietarin teknillinen valtionyliopisto”, voi hakea sivunnimihaulla, laajalla sivunnimihaulla tai tekstihaulla.
Pearl Harbor

Pearl Harbor satelliittikuvassa
Pearl Harbor 30.10.1941
Pearl Harbor on Yhdysvaltojen Tyynenmeren-laivaston päätukikohta Oʻahun saarella Havaijilla, Honolulusta länteen.
Pearl Harbor sijaitsee syvässä ja suojaisassa lahdessa. Lahden suulla ollut koralliriutta esti isojen alusten kulkemisen lahteen, mutta kun Yhdysvallat otti Havaijin haltuunsa, riuttaan louhittiin kulkuaukko. Vuonna 1905 tykkiveneet pääsivät siitä läpi. Vuosina 1908-1919 satamaa muokattiin niin että suurimmatkin alukset pääsivät telakalle asti. Sisäänajo oli kuitenkin vaikeaa, ja yksitoista alusta ajautui karille sisääntuloväylällä vuosina 1921-1928. Vuonna 1934 Tyynenmeren laivasto kävi tukikohdassa, ja kolmea suurinta alusta lukuun ottamatta kaikki pääsivät laitureihin. Vuonna 1936 satamaa laajennettiin entisestään. Tuohon aikaan tutkikohdassa palveli yli tuhat sotilasta.
Tukikohta kasvoi hankalasti hallinnoitavaksi, sillä siellä oli eri aselajien toimintaa. Maavoimien ja merivoimien välillä esiintyi jännitteitä. Sukellusveneet eivät olleet tukikohdan komentajan alaisuudessa. Ennen toista maailmansotaa Pearl Harborissa sijaitsivat sotilaspiirin päämaja, laivaston telakka, tarvikevarasto, sukellusvenetukikohta, lentoasema, asevarikko, sotilassairaala, merijalkaväen tukikohta, radioasema ja sukellusveneiden miehistön tukikohta.
Hyökkäys Pearl Harboriin

Japani teki 7. joulukuuta 1941 hyökkäyksen Pearl Harboriin ja vaurioitti vakavasti Yhdysvaltojen Tyynenmeren-laivastoa. Iskun seurauksena Yhdysvallat päätti osallistua toiseen maailmansotaan. 2 403 yhdysvaltalaista sai surmansa. Japani menetti 29 lentokonetta ja viisi sukellusvenettä. Kokonaan Yhdysvallat menetti kolme taistelulaivaa: USS Arizona, USS Oklahoma ja USS Utah. Kaksi muutakin alusta upposi, mutta ne nostettiin telakalle ja korjattiin, ja ne palasivat palvelukseen vuoteen 1944 mennessä. Yksitoista muuta alusta vaurioitui lievemmin ja ne palasivat palvelukseen vuoden 1942 aikana.
Presidentti Roosevelt kutsui sitä "kunniattomuuden päiväksi" - a date which will live in infamy -. Kongressi julisti Japanille sodan 8. joulukuuta.
Syynä Japanin hyökkäykseen oli Yhdysvaltain asettama kauppasaarto Japanille; Japanin tarvitsi vallata Kaakkois-Aasian öljykentät turvatakseen öljynsaannin ja Yhdysvaltain Tyynenmeren-laivasto piti saada pois tieltä tätä estämästä.
Japanin isku ei kuitenkaan ollut täydellinen menestys. Yhdysvaltain Havaijille sijoitetut lentotukialukset (USS Enterprise, USS Lexington ja USS Saratoga) olivat tuolloin merellä. Näiden pelastuminen paransi merkittävästi Yhdysvaltain toimintakykyä sodan aikana. Lisäksi itse tukikohta telakoineen säilyi melko toimintakykyisenä. Seuraavien kolmen vuoden aikana Pearl Harborin telakat korjasivat korjauskelpoisiksi jääneet alukset.
Toisen maailmansodan jälkeen

Toisen maailmansodan jälkeen Pearl Harbor oli edelleen Yhdysvaltojen laivaston tärkein tukikohta Tyynellämerellä. Vuonna 2010 se yhdistettiin hallinnollisesti läheiseen Hickamin lentotukikohtaan.
Pernasyöpä

Pernasyöpä on pernan syöpä. Kyseessä on lähinnä eläinten sairaus.[lähde? ] Sitä esiintyy esimerkiksi koirilla. Sen oireita ovat esimerkiksi painon putoaminen ja pahoinvointi. Kemoterapia on yleisin hoitomuoto.
Ihmisillä esiintyy harvinaisena sairautena pernan lymfoomaa.
Pernambucon vaakuna

Pernambucon vaakuna.
Pernambucon vaakuna on lipun ohella Brasilian Pernambucon osavaltion symboli.
Vaakunan kilpeen on kuvattu meri ja Olindan majakka. Vaakunan yllä oleva leijona kuvaa Pernambucon asukkaiden rohkeutta, puuvillan ja sokeriruo'on oksat rikkauksia, aurinko päiväntasaajan kirkasta valoa ja tähdet osavaltion kuntia. Vaakunan alapuolella on nauha, johon on kirjoitettu osavaltiolle tärkeät vuosiluvut 1710, 1817, 1824 ja 1889.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Om (yhtye)

| OM |
| --- | --- |

Tiedot
Toiminnassa:  2003–
Tyylilaji:  Stoner rock, psykedeelinen rock, doom metal, drone metal ambient, avant-garde metal, downtempo
Kotipaikka:  Yhdysvallat
Laulukieli:  englanti
Jäsenet:  Al Cisneros, laulu, bassokitara   Emil Amos, rummut  
Entiset jäsenet:  Chris Hakius, rummut (2003–2008) 
Levy-yhtiö:  Holy Mountain, 2005–2006   Southern Lord, 2007–2008   Drag City, 2009–  
Aiheesta muualla
omvibratory.com
Infobox OKNimi-testi OK: 
OM on vuonna 2003 perustettu yhdysvaltalainen stoner rock -yhtye.
Sen musiikki on tunnettu toistuvista, meditatiivisista melodioistaan sekä mantramaisesta laulustaan. Alkuaikoinaan yhtyeen musiikki koostui ainoastaan bassokitarNasta ja rummuista, mutta uudemmilla levytyksillä kuullaan muun muassa taburaa sekä selloa. Nimensä yhtye on ottanut hindujen pyhästä om-tavusta.
Historia

OM:in perustivat hajonneen Sleep-yhtyeen jäsenet Al Cisneros ja Chris Hakius vuonna 2003 Yhdysvaltain Kaliforniassa. Vuonna 2005 he julkaisivat levy-yhtiö Holy Mountainin kautta debyyttialbuminsa Variations on a Theme, jota seurasi seuraavana vuonna Conference of the Birds. Levyjen kansitaiteessa esiintyi lintuteema, joka toistui myös kappaleiden sisällössä.
Levy-yhtiö vaihtui Southern Lord-yhtiöön OM:in julkaistessa Pilgrimage levyn vuonna 2007. Samalla OM:in lintuteema vaihtui ortodoksiseen ikonografiaan, josta OM:in levyjen kansitaide on sittemmin saanut innoituksensa. Levyn julkaisun jälkeen vuonna 2008 Chris Hakius lähti OM:ista ja rumpuihin siirtyi Grails-yhtyeessäkin vaikuttanut Emil Amos. Tämän kanssa julkaistiin 2009 aiempaa monipuolisempi God is Good albumi. Kummatkin levyt nauhoitettiin Electrical Audio-studiolla Steve Albinin kanssa.
2012 yhtye julkaisi uusimman levyn nimeltään Advaitic Songs. Levyn myötä yhtye julkaisi ensimmäisen musiikkivideonsa.
Musiikki

OM:in musiikki on raskasta ja hidastempoista. Ensialbumeilla pelkkien rumpujen, bassokitaran ja laulun varaan rakentuvat kappaleet kulkivat basson mukana Al Cisneroksen mantramaisen laulun täydentämänä. Basson soitto vaihteli puhtaammasta raskaasti särötettyyn äänivalliin. Laulujen sanoitukset ovat koko OM:in historian koskeneet pääasiassa hengellisistä aiheista, viitaten niin kristilliseen, hindulaiseen kuin islamilaiseenkin uskonnolliseen perinteeseen. Yhtyeen kappaleet ovat pitkiä, usein yli kymmenminuuttisia ja niitä on kuvattu hypnoottisiksi ja meditatiivisiksi.
Yhtyeen musiikki alkoi selvimmin uusiutua levyillä God is Good, joilla kuultiin, joilla Lichens nimelläkin tunnetun muusikko Robert A.A. Lowen laulua ja soitti tamburan soittoa. Lowe on nähty tämän jälkeen myös OM:in keikilla muun muassa tamburiinia soittaen. Viimeisimmällä albumillaan Advaitic songs soitinvalikoima kasvoi jälleen ja sillä kuullaankin viulua, selloa, huilua sekä tablaa.
Jäsenet > Nykyiset

Al Cisneros – bassokitara, laulu (2003–)
Emil Amos – rummut (2008-)
Jäsenet > Entiset

Chris Hakius – rummut (2003–2008)
Diskografia > Studio-levyt

Variations on a Theme (2005) Holy Mountain
Conference of the Birds (2006) Holy Mountain
Pilgrimage (2007) Southern Lord
God Is Good (2009) Drag City
Advaitic Songs (2012) Drag City
Diskografia > Live-levyt

Live at Jerusalem (2008) Southern Lord
Live Conference (2009) Important Records
Live (2014) Outer Battery Records
BBC Radio 1 Drag City
Diskografia > Singlet and EP:t

Inerrant Rays of Infallible Sun (Blackship Shrinebuilder) (Split-levy Current 93:n kanssa) (2006) Neurot Recordings
Om / Six Organs of Admittance (Split-levy Six Organs of Admittancen kanssa) (2006) Holy Mountain
Gebel Barkal Single (2008) Sub Pop
Addis Dubplate (2013) Drag City
Gethsemane Dubplate (2013) Drag City
Aiheesta muualla

Viralliset kotisivut
Holy mountain (levy-yhtiö)
Pearl (vuoden 2022 elokuva)

| Pearl |
| --- | --- |

Ohjaaja:  Ti West
Käsikirjoittaja:   Ti West  Mia Goth 
Perustuu:  Ti Westin luomiin hahmoihin
Tuottaja:   Jacob Jaffke  Ti West  Kevin Turen  Harrison Kreiss 
Säveltäjä:   Tyler Bates  Tim Williams 
Kuvaaja:  Eliot Rockett
Leikkaaja:  Ti West
Pääosat:   Mia Goth  David Corenswet  Tandi Wright  Matthew Sunderland  Emma Jenkins-Purro 
Valmistustiedot
Valmistusmaa:  Yhdysvallat
Tuotantoyhtiö:  Little Lamb
Levittäjä:  A24
Ensi-ilta:   2022-9-33. syyskuuta 2022 (Venetsia)  
Kesto:  102 minuuttia
Alkuperäiskieli:  englanti
Budjetti:  1 miljoonaa dollaria
Tuotto:  3,1 miljoonaa dollaria
Edeltäjä:  X
Seuraaja:  MaXXXine
Aiheesta muualla
IMDb 
Elonet
AllMovie
Infobox OKNimi-testi OK: 
Pearl (lisäotsikolla An X-traordinary Origin Story) on vuonna 2022 ensi-iltansa saanut yhdysvaltalainen slasher-elokuva, jonka on ohjannut Ti West. West käsikirjoitti elokuvan yhdessä Mia Gothin kanssa, joka myös esittää elokuvan nimiroolia. Muita rooleja esittävät David Corenswet, Tandi Wright, Matthew Sunderland ja Emma Jenkins-Purro. Elokuva on esiosa saman vuoden keväällä ensi-iltansa saaneelle elokuvalle X.
Pearl sai maailmanensi-iltansa Venetsian elokuvajuhlilla syyskuussa 2022. Elokuva sai positiivisen vastaanoton kriitikoilta, jotka kehuivat eritysesti Mia Gothin roolisuoritusta. Elokuvasarjan kolmas osa sekä X:n jatko-osa, MaXXXine, on tuotannossa.